Lorik Cana

Paris Saint-Germain

Dia dijemput menyertai ujian percubaan di Arsenal ketika berumur 16 tahun, tetapi tidak hadir kerana dia telah dinafikan visa British.Cana akhirnya beraksi dalam pasukan utama pada tahun 2003. Ketika musim 2003–04, dia bermain 32 perlawanan dan menjaringkan satu gol, dan kelab itu memenangi Coupe de France..

Marseille

Pada musim 2005–06, dia menyertai Marseille. Dia dijadikan kapten selepas perpindahan Habib Beye ke Newcastle United pada tahun 2007. Cana meninggalkan kelab itu untuk menyertai Sunderland pada bulan Ogos 2009.

Sunderland

Cana menyertai Sunderland dengan kontrak empat tahun dan yuran perpindahan sekitar £5 juta pada 24 Julai 2009. Dia dijadikan kapten pasukan oleh pengurus Steve Bruce, walaupun Bruce kemudian menyatakan kapten masih belum dilantik. Pada 15 Ogos, Cana membua penampilan sulung liga untuk Sunderland ketika kemenangan 1–0 ke atas Bolton Wanderers, menjadi pemain Albania pertama bermain dalam Liga Perdana Inggeris. Dia dijadikan kapten Sunderland untuk musim 2009–10 pada 3 September.

Galatasaray

Cana menyertai Galatasaray pada 8 Julai 2010, dengan yuran perpindahan €4.5 juta. Dia menandatangani kontrak 4 tahun bernilai €2 juta semusim.

Lazio

Pada 3 Julai 2011, Cana menyertai kelab Serie A Lazio, menjadi pembelian kelima kelab itu pada musim panas, selepas ketibaan Miroslav Klose, Djibril Cissé, Senad Lulić dan Abdoulay Konko. Cana membuat penampilan sulungnya untuk Lazio pada 21 September 2011 ketika kemenangan 1–2 di tempat lawan ke atas Cesena dengan masuk sebagai pemain gantian pada minit ke 87 menggantikan Cristian Brocchi. Dia menjaringkan gol pertamanya untuk Lazio pada 10 Disember 2011 ketika menentang Lecce dimana mereka menang 3–2.

Karier antarabangsa

Cana boleh bermain sama ada untuk Albania, Switzerland atau Perancis, kerana dia memegang pasport ketiga-tiga negara itu. Cana memilih Albania ketika awal tahun 2003, selepas menerima panggilan dari Persatuan Bola Sepak Albania.
Selepas menerima undangan itu dia membuat penampilan antarabangsa pertamanya untuk Albania pada 11 Jun 2003 ketika berumur 19 tahun, menentang Switzerland dalam perlawanan kelayakan UEFA Euro 2004 dengan masuk menggantikan Geri Çipi, dimana perlawanan berakhir dengan kekalahan 3–2.

Kelayakan Euro 2008

Pada 12 September 2007, dia dibuang padang oleh pengadil Mike Riley pada minit ke 87 ketika perlawanan Albania menentang Belanda, selepas perselisihan dengan Wesley Sneijder dan Ruud van Nistelrooy.

Kelayakan Euro 2012

Dia diberi tugas kapten buat pertama kali ketika perlawanan persahabatan pada 25 Mei 2010 menentang Montenegro, dimana berakhir dengan kemenangan 1–0. Dia memainkan peranan kapten pada 8 Oktober 2010 ketika perlawanan kelayakan UEFA Euro 2012 menentang Bosnia dan Herzegovina dimana berakhir dengan keputusan seri 1–1. Kemudiannya dia menjadi kapten dalam dua lagi perlawanan kedua-duanya menentang negara yang dia bermain banyak tahun, Perancis pada 2 September dan 7 Oktober 2011. Selepas kempen kelayakan Euro 2012 berakhir pada bulan Oktober 2011, Altin Lala dan Ervin Skela bersara daripada bola sepak antarabangsa dan Cana menjadi kapten tetap pasukan bola sepak kebangsaan Albania.

Kelayakan Piala Dunia FIFA 2014

Dalam kelayakan Piala Dunia FIFA 2014 Cana bermain 9 daripada 10 perlawanan Kumpulan E, dan bermain setiap minit dalam perlawanan yang dia main.

Kelayakan Euro 2016

Dia memulakan kempen Kelayakan UEFA Euro 2016 dengan bermain 90 minit penuh ketika kemenangan bersejarah 0–1 di tempat lawan menentang Portugal.
Dalam perlawanan menentang Serbia, di Belgrade, seorang penyokong Serbia, yang sebelum itu memukul Bekim Balaj dengan kerusi, menggigit jari Cana dan cuba memutuskannya menggunakan giginya. Cana dilaporkan yang dia cedera akibat insiden itu.

Kehidupan peribadi

Lorik merupakan anak kepada bekas pemain bola sepak Agim Cana. Dia berkahwin dengan model Itali Monica Ercoli pada 8 Jun 2014 dan upacara berlangsung pada 27 Jun 2014.